Čako Gynėjų nacionalinis parkas

Čako Gynėjų nacionalinis parkas () – didžiausias Paragvajaus nacionalinis parkas, esantis šalies šiaurės vakaruose, Aukštutiniame Paragvajuje ir Bokerone. Įkurtas 1972 m. ir užima 780 tūkst. hektarų plotą.

Saugoma Gran Čako lygumų gamta su būdingais sausaisiais tropiniais miškais. Didelė dalis bioįvairovės yra reta ir saugotina. Vyrauja kserofitinė augalija. Auga baltieji kvebrachai, Scutia buxifolia, Chorisia, paragvajiniai tvarai, balamedžiai, įvairios ceratonijos, kaktusai, tilandsijos. Iš gyvūnų būdingi jaguarai, ocelotai, pumos, oncilos, jaguarundžiai, šarvuočiai, skruzdėdos, tapyrai, nandu, įvairios papūgos, smaugliai, tropikinės barškuolės.

 Šaltiniai 
 Paragvajaus gamtosauga 

Kategorija:Paragvajaus nacionaliniai parkai